wickkiey/tamil-wikipedia-chunked huggingface dataset:
# மல்சிசார்

## பாரம்பரிய மற்றும் சுற்றுலா தலங்கள்

பாபா பிரேம் கிரி ஜி மகாராஜின் மடம் (கோயில்) மல்சிசாரில் உள்ள மிகவும் பிரபலமான பாரம்பரியக் கட்டடமாகும். இது பல்வேறு நகரங்கள் மற்றும் மாநிலங்களைச் சேர்ந்த மக்களையும் பின்பற்றுபவர்களையும் ஈர்க்கிறது. இது சிறீ சிறீ 1008 பாபா பிரேம் கிரி ஜி மகாராஜின் சமாதி தலமாகும். சிவன், ராதா-கிருட்டிணர் கோயில், சிறீ ரங் ஜி, பாபா ராம்தேவ்ஜி, கோகாஜி, அனுமன் (பாலாஜி) மந்திர் போன்றவை கிராமத்தில் உள்ள மற்ற பழைய கோயில்கள் ஆகும். சமீபத்தில் கட்டப்பட்ட சிறீ கிருட்டிணர் & சிவன் கோயிலும் இங்குள்ளது. 250 ஆண்டுகள் பழமையான கோட்டையும் உள்ள. மேலும் பல பிரபலமான வணிக குடும்பங்களான பாங்கா, ஜுன்ஜுனுவாலா, நாகரியா, சங்கனேரியா, சரோகி, கெடியா மற்றும் மோடி போன்ற பல பிரபலமான பாரம்பரிய குடும்பங்களும் உள்ளன. கிராமத்தில் உள்ள சுற்றுலா தலங்கள் பின்வருமாறு: மல்சிசார் மடம், அணை மற்றும் கோட்டை.  
பிரபல வெள்ளி மன்னர் சேத் மோதிலால் ஜி ஜுன்ஜுனுவாலா இந்த மல்சிசாருக்கு சொந்தமானவர். அமெரிக்காவின் வால் ஸ்ட்ரீட் புல்லியன் பங்கு சந்தையில் "சில்வர் கிங்" என்ற தலைப்பில் இடம் பெற்றுள்ள ஒரே இந்தியர் இவர்தான்.
# மல்சிசார்

## பயன்பாடுகள்

மல்சிசாரில் பல கிராமங்களை உள்ளடக்கிய ஒரு காவல் நிலையம் மற்றும் ஒரு பெட்ரோல் நிலையம் உள்ளிட்ட பல பயன்பாடுகளும் உள்ளன. இந்த கிராமத்தில் இரு அரசு உயர்நிலைப் பள்ளிகள் மற்றும் பிரபலமான ஹெலினா கௌசிக் பெண்கள் கல்லூரி உட்பட சுமார் 35 பள்ளிகள் உள்ளன. இங்குள்ள வி.ஆர் மேல்நிலைப்பள்ளி 125 ஆண்டுகள் பழமையானதாகும். புகழ்பெற்ற சுதந்திர போராட்ட வீரர் சிறீ சத்ய நாராயண் ஜி என்பவர் நினைவாக சிறீ சத்ய நாராயண் பதங்காடியா சிக்சன் சன்சுதான் நிறுவப்பட்டது. அரசு மருத்துவமனைகள், பரோடா வங்கி பிகானிர் பாரத வங்கி மற்றும் ஜெய்ப்பூர் பாரத வங்கி ஆகியவை உள்ளன.
# கல்பனா படோவரி

**கல்பனா படோவரி** (Kalpana Patowary) அசாமில் இருந்து வந்த இந்திய பின்னணி மற்றும் நாட்டுப்புற பாடகியாவார். 8000 க்கும் மேற்பட்ட பாடல்களை அசாமி, பிரஜாவாலி, பெங்காலி, போடோ, தியூரி, மைசிங், சமசுகிருதம், இந்தி, ஆங்கிலம், போஜ்புரி, மைதிலி, மாகி, ஆங்கிகா, ஒரியா, கரோ, கோச் ராஜ்போங்சி, திவா, கனாடா, தெலுங்கு, தோங்ரி, மராத்தி, ராஜஸ்தானி, பஞ்சாபி, ஹரியான்வி, அர்பி, அவதி, குஜராத்தி, நேபாளி, சோனோவால் கோச்சாரி மற்றும் பங்களாதேஷ் போன்ற 30க்கும் மேற்பட்ட மொழிகளில் பாடுகிறார். என்.டி.டி.வி இமேஜினில் *ஜூனூன் - குச் கார் திகானே கா* (2008) என்ற மெய்நிகர் நிகழ்ச்சியில் பங்கேற்றார். இவர் பல நாட்டுப்புற மற்றும் பிரபலமான பாடல்களைக் கொண்டிருந்தார் என்றாலும், போஜ்புரி இசையில் இவரது அர்ப்பணிப்பு மிகவும் அதிகமாக இருந்தது.  
அழிந்துபோன சில பாரம்பரிய நாட்டுப்புற வடிவங்களை சர்வதேச அளவில் பிரபலப்படுத்தியதன் மூலம் இவர் போஜ்புரி இசையை மீண்டும் அறிமுகப்படுத்தினார். போஜ்புரி இசையில் இவரது முழுமையான அர்ப்பணிப்பு இவருக்கு "போஜ்புரி ராணி" என்ற கௌரவத்தை வழங்கியது. 1996 ஆம் ஆண்டில் அசாம் காட்டன் கல்லூரியில் ஆங்கில இலக்கியத்தில் பட்டமும், இலக்னோவில் இந்திய பாரம்பரிய இசையில் விசாரத் பட்டமும் பெற்ற படோவரி, தனது 4 வயதிலேயே வெளிப்படையான நிகழ்ச்சிகளை நடத்தத் தொடங்கினார். காம்ருபியா மற்றும் கோல்போரியா அசாமிய நாட்டுப்புற இசையில் பயிற்சியளிக்கப்பட்ட அவரது தந்தை சிறீ பிபின் படோவாரி, ஒரு நாட்டுப்புற பாடகராவார். படோவரி லக்னோவின் பட்கண்டே இசைப் பல்கலைக்கழகத்தில் இந்திய பாரம்பரிய சங்கீத விசாரத் ஆகவும் பயிற்சி பெற்றவராவார். பூர்வி, பக்ரா, கஜ்ரி, சோகர், விவா கீத், சைட்டா, மற்றும் நௌதாங்கி உள்ளிட்ட பல வகையான போஜ்புரி நாட்டுப்புற இசையை இவர் பாடுகிறார்.  
படோவரி பிகாரி தாக்கூரின் படைப்புகளில் விரிவாக பணியாற்றியுள்ளா.மேலும், அவரது வாழ்க்கை மற்றும் பணியை நினைவுகூரும் ஒரு தொகுப்பையும் வெளியிட்டுள்ளார்.
# கல்பனா படோவரி

## தொழில்

காதி பிர்கா பாரம்பரியத்தின் ஒரு பழமையான பாரம்பரியத்தை சர்வதேச தளங்களுக்கு வழங்கிய முதல் போஜ்புரி பாடகர் படோவரி ஆவார்.
# உமா சர்மா

**உமா சர்மா** (**Uma Sharma),** (பிறப்பு 1942) ஒரு கதக் நடனக் கலைஞர், நடன இயக்குநர் மற்றும் ஆசிரியர் ஆவார். 1946 ஆம் ஆண்டில் இவரது தந்தையால் நிறுவப்பட்ட புதுதில்லியில் அமைந்துள்ள பாரம்பரிய நடனம் மற்றும் சங்கீத அகாதமியான, பாரதிய சங்கீத சதன் என்கிற நிறுவனத்தை நடத்தி வருகிறார். நட்வாரி நிருத்யாவின் பழைய பாரம்பரிய நடன வடிவம் அல்லது பிருந்தாவனத்தில் நடந்தேறியதாகக் கருதப்படும் ராசலீலையை புதுப்பித்ததன் மூலமாக இவர் மிகவும் பிரபலமானவராக அறியப்படுகிறார். இது பின்னர் கதக்கில் உருவானது.  
கதக் நடனம், இடைக்கால நூற்றாண்டுகளின் கிருஷ்ண பக்தி கவிதைகளையும், 18 மற்றும் 19 ஆம் நூற்றாண்டுகளில் மிகவும் வளர்ச்சியடைந்து, அரசவை கவிதைகளையும் அடிப்படையாகக் கொண்டதாக இருந்தது. இது அன்பின் வெளிப்பாடன *சிருங்கார ரசத்தைக்* கொண்டாடியது.
# உமா சர்மா

## ஆரம்பகால வாழ்க்கை மற்றும் பயிற்சி

உமா சர்மாவின் குடும்பம் ராஜஸ்தானின் தோல்பூரைச் சேர்ந்தது ஆகும். இவர், 1942 இல், தில்லியில் பிறந்தார், உமா சர்மா குரு ஹிராலால்ஜி மற்றும் ஜெய்ப்பூர் கரானாவின் கிர்வார் தயாள் ஆகியோரிடம் தனது நடனப் பயிற்சியை மேற்கொண்டார். பின்னர் அவர் ஜெய்ப்பூர் கரானாவைச் சேர்ந்த பண்டிதர் சுந்தர் பிரசாத்திடம் ஒரு மாணவராகச் சேர்ந்தார். அவர், தாள கால் செயல்பாடு மற்றும் அதன் வரிசைமாற்றங்கள் குறித்து வலியுறுத்தினார். அபிநய கலைக்கு பெயர் பெற்ற லக்னோ கரானாவின் ஷம்பு மஹராஜ் மற்றும் பிர்ஜு மகராஜ் ஆகியோர், கதக் பாரம்பரியத்தின் குறிப்பிடப்பட்ட குருக்களாக இருந்தனர். பின்னர் உமா சர்மா இருவரின் படைப்பு இணைவை அடைய முயன்றார். இவருக்கு சங்கீத நாடக அகாதமி விருதும், சாகித்ய கால பரிஷத் விருதும் வழங்கப்பட்டது . ஜனவரி 27, 2013 அன்று, இந்திய கதக் நடனத்திற்கு அவர் செய்த பெரும் பங்களிப்புக்காக காசி அகில் பாரதிய விக்ரம் பரிஷத் அமைப்பு, **ஸ்ரீஜன் மனிஷி** என்கிற பட்டத்தை வழங்கி கௌரவித்தது.
# கலாமண்டலம் ஹேமாவதி

**கலாமண்டலம் ஹேமாவதி (**Kalamandalam Kshemavathy) (பிறப்பு: 1948) கேரளவின் திருச்சூரைச் சேர்ந்த ஒரு மோகினியாட்டக் நடனக் கலைஞர் ஆவார். இவர் புகழ்பெற்ற கேரள கலாமண்டலத்தின் முன்னாள் மாணவராவார். இவர் தனது பத்து வயதில் இந்த நிறுவனத்தில் சேர்ந்தார். பயிற்சி முடிந்ததும், முத்துசாமி பிள்ளை மற்றும் சித்ரா விஸ்வேஸ்வரன்<nowiki/>ஆகியோரின் கீழ் பரத நாட்டியத்திலும், வேம்பதி சின்ன சத்யத்தின் கீழ் குச்சிபுடியிலும் மேம்பட்ட பயிற்சியை மேற்கொண்டார். ஆனால் மோகினியாட்டம் மரபுக்குள் இருக்கத் தேர்வு செய்தார்.
# கலாமண்டலம் ஹேமாவதி

## இளமைப்பருவம்

கலாமண்டலம் ஹேமாவதி 1948 ஆம் ஆண்டில் கலை, நாடகம் மற்றும் இசை நிறைந்த ஒரு புகழ்பெற்ற குடும்பத்தில் பிறந்தார். இவரது குழந்தை பருவத்திலேயே பல்வேறு நடன வடிவங்களையும் இசையையும் கற்றுக் கொண்டார். இவர், கொச்சுகுட்டன் ஆசான், ஹன்சா உள்ளிட்ட உள்ளூர் ஆசிரியர்களிடமிருந்து காளியமர்தனம் போன்ற சிறிய நடனப் பகுதிகளைக் கற்றுக்கொண்டார். இறுதியில், ஹேமாவதி தனது பதினொரு வயதில் திரிச்சூரில் உள்ள கேரள கலாமண்டலத்தில் சேர்ந்தார். அங்கு, நேர்காணலின் போது, மலையாளத்தின் சிறந்த கவிஞர் வல்லத்தோல் நாராயண மேனன் முன்பாக, இவர் காளியமர்தனம் நடனப் பகுதியை நிகழ்த்தினார். இவரது நடனம் அங்கீகரிக்கப்பட்டு கலாமண்டலத்தில் சேர்க்கப்பட்டார்.  
கலாமண்டலத்தில் சேர்ந்த பிறகு, ஹேமாவதி கடுமையாக உழைத்தார், மோகினியாட்டம், பரதநாட்டியம் மற்றும் குச்சிபுடி ஆகிய மூன்று நடன வடிவங்களில் நிபுணத்துவம் பெற்றார். கலாமண்டலம் பாலசுப்பிரமணியத்திடம் கதகளி பயிற்சி பெற்றார். சென்னையில் பல்வேறு கட்டங்களில் பரதநாட்டியம், மோகினியாட்டம் மற்றும் குச்சிபுடி நடன நிகழ்ச்சிகளைச் செய்துள்ளார்.
# கலாமண்டலம் ஹேமாவதி

## மோகினியாட்டக் கலைஞர்

புதுதில்லியில் நடைபெற்ற வல்லத்தோல் நாராயண மேனன் நூற்றாண்டு விழாவிற்காக, கலாமண்டலம் ஹேமாவதி தனது தனி மோகினியாட்டம் நடனத்தை நிகழ்த்தினார்.  
70 களின் முற்பகுதியில் இவர் கொச்சியில் உள்ள மகாராஜா கல்லூரியின் மைதானத்தில் நடைபெற்ற தேசிய நிகழ்வான ஒன்பதாவது காங்கிரஸ் மாநாட்டில் நடன நிகழ்வை நிகழ்த்தினார். மேலும், கேரள சாகித்ய அகாதமியின் அப்போதைய தலைவரும், மலையாள எழுத்தாளருமான பொங்குன்னம் வர்கி, கலாமண்டலம் க்ஷேமாவதிக்கு மோகினியாட்டத்தை நிகழ்த்துவதற்கான வாய்ப்பை வழங்கினார். மேலும் இந்த நிகழ்ச்சியின் மூலமாக, ஹேமாவதி, மோகினியாட்டம் நடனக் கலைஞராக புகழ் பெறத் தொடங்கினார்.
# கலாமண்டலம் ஹேமாவதி

## விருதுகள்

மோகினியாட்டத்திற்கு இவர் செய்த பங்களிப்புகளுக்காக 2011 ஆம் ஆண்டில் இவருக்கு பத்மஸ்ரீ விருது வழங்கப்பட்டது. இவர் சங்கீத நாடக அகாதமி விருது, மற்றும் நிருத்ய நாட்டிய புராஸ்கரா விருது ஆகியவற்றையும் பெற்றுள்ளார். 2019இல், கேரள மாநில அரசு, நாட்டியத்தில் இவரது 50 ஆண்டுகால பங்களிப்பை போற்றும் விதமாக 'நிஷாகந்தி விருதை' வழங்கியுள்ளது.
# கலாமண்டலம் ஹேமாவதி

## நடனப்பள்ளி

ஹேமாவதி தனது அபிநயம் மற்றும் கலை வடிவத்திற்கான பாரம்பரியவாத அணுகுமுறைக்கு பெயர் பெற்றவர். அவர் ஆராய்ச்சியை ஊக்குவிக்கிறார் மற்றும் பரிசோதனை தவிர்க்க முடியாதது என்று நம்புகிறார், ஆனால் கலை வடிவத்தின் அடிப்படைகளை விட்டுவிட்டு ஆராய வேண்டும் என்பது இவரது கருத்தாக இருக்கிறது. இவரது நடனப் பள்ளி கடந்த காலங்களில் ஜெர்மனி, பிரான்ஸ், சுவீடன் மற்றும் பின்லாந்து ஆகிய நாடுகளிலிருந்து சர்வதேச திறமைகளை ஈர்த்தது. இதனால் இவர், தொடர்ந்து கவனிக்கப்படுகிறார்.  
இவர் நிறைய புதுமையான நடனங்களை செய்துள்ளார். செருசேரி மற்றும் சுகதகுமாரி, "குச்செலவிட்டம்", சிந்தவிஷ்டய சீதா, லீலா போன்ற பாரம்பரிய, மற்றும் கஜல்கள் உள்ளிட்ட சுமார் 100 பாடல்களுக்கு இவர் காட்சி பிரதிநிதித்துவத்தை வழங்கியுள்ளார். இவர் அதிக எண்ணிக்கையிலான மாணவர்களைக் கொண்ட ஆசிரியர் ஆவார்.
# கலாமண்டலம் ஹேமாவதி

## தனிப்பட்ட வாழ்க்கை

ஹேமாவதி, நன்கு அறியப்பட்ட திரைப்பட இயக்குநராக விளங்கிய, மறைந்த வி.கே. பவித்திரனின் மனைவி ஆவார். இவருக்கு ஈவா பவித்ரன், லட்சுமி பவித்ரன் என்ற இரண்டு மகள்கள் உள்ளனர்.
# சேத்ரியம் ஒங்காபி தோரானிசாபி தேவி

**சேத்ரியம் ஒங்காபி தோரானிசாபி தேவி** (*Kshetrimayum Ongbi Thouranisabi Devi*) என்பவர் ஒரு இந்திய பாரம்பரிய நடனக் கலைஞர் மற்றும் எழுத்தாளர் ஆவார். இவர் இந்திய பாரம்பரிய நடனமான மணிப்புரி நடன வடிவத்தில் நிபுணத்துவம் பெற்றவர் ஆவார். இவரை கௌரவிக்கும் விதமாக இந்திய அரசு 2003 ஆம் ஆண்டின் இறுதியில் இந்தியாவின் நான்காவது உயரிய விருதான பத்மசிறீ விருதை வழங்கியது.
# சேத்ரியம் ஒங்காபி தோரானிசாபி தேவி

## வாழ்க்கை வரலாறு

சேத்ரியம் ஒங்காபி தோரானிசாபி தேவி இந்திய மாநிலமான மணிப்பூரில் உள்ள ஒரு சிறிய குக்கிராமமான சிங்ஜமீய் சபம் லெய்காய் என்ற இடத்தில் 1946 நவம்பர் 3 அன்று பிறந்தார். இவரது பெற்றோர் போலோ வீரரான லீஷாங்க்தேம் தம்பா சிங் மற்றும் லீஷாங்க்தேம் ஓங்பி இபெட்டோபிமாச்சா தேவி ஆகியோராவர். இந்த இணையருக்கு இவர் மூன்றாவது மகள் ஆவார். இவர் எந்தவொரு முறையான பயிற்சியையும் பெறுவதற்கு முன்பு, தனது 6 வது வயதிலேயே மேடை நிகழ்ச்சிகளைத் தொடங்கினார். பின்னர், இவர் 10 வயதிலிருந்து கோவிந்தாஜி நார்தனாலயத்தில் ( அரசு மணிப்பூர் நடனக் கல்லூரி ) ராஸ் லீலாவில் பயிற்சி பெற்று பட்டம் பெற்றார். மேலும் இவர் *விசாரத்* மற்றும் *ஆச்சார்யா ஆகியவற்றில்* தேர்ச்சி பெற்றார். இவர் தன்நடனத் தொழிலைத் துவக்கும் முன்னர் விசாரத் மற்றும் ஆச்சார்யா மற்றும் மைஷ்னம் அமுபி சிங், அமுடோன் சர்மா, எச். டோம்பா, ஏ. டோம்பா சிங், லூரெம்பம் டோம்பி தேவி மற்றும் ஆர். கே. டோமல்சனா போன்ற குருக்களிடம் பயிற்சி பெற்றார். இதன் பிறகு இந்தியா மற்றும் கனடா, மேற்கு ஜெர்மனி, லண்டன், துபாய் மற்றும் அமெரிக்கா போன்ற பல நாடுகளில் பல கலை விழாக்களில் ஆடியுள்ளார்.  
சேத்ரியம் ஒங்காபி தோரானிசாபி தேவி ஜவஹர்லால் நேரு மணிப்பூர் நடன அகாடமியுடன் இணைந்து அதன் பாலே தயாரிப்புகளில் ஒன்றான *ராதா சதியை* இயக்கியுள்ளார்.  
சேத்ரியம் ஒங்காபி தோரானிசாபி தேவி சிங்கமாதக் தோச்சோம் லெய்காயை மணந்தார், இந்த இணையர் மணிப்பூர் தலைநகர் இம்பாலில் வசித்து வருகிறனர்.
# கேடபசில்மா மேஜர்

**கேடபசில்மா மேஜர்**, **காமன் டின்ஸல்** (*Catapaecilma major, the common tinsel* என்பது 1895 ஆம் ஆண்டில் ஹாமில்டன் ஹெர்பர்ட் ட்ரூஸ் விவரித்த நீலன்கள் குடும்பத்தைச் சேர்ந்த ஒரு வகை பட்டாம்பூச்சி ஆகும். இது இந்தோ-மலாயா சுற்றுச்சூழல் பகுதியில் காணப்படுகிறது.
# கேடபசில்மா மேஜர்

## விளக்கம்

இந்த பட்டாம்பூச்சியானது சிறிய அளவிலான சில்வர் முனைகள் கொண்ட பட்டைகள் உடைய சாம்பல்-பழுப்பு நிற உடலின் கீழ் நீல நிறத்துடன் இருக்கும்.
இதன் குடம்பிகள் வெண்மருது மரத்தில் வளர்கின்றன.
# கேடபசில்மா மேஜர்

## கிளையினம்

இதன் கிளையினங்கள்:
- *Catapaecilma major major* (northern India to Myanmar, northern Thailand)
- *Catapaecilma major anais* <small>Fruhstorfer, 1915</small> (northeast India)
- *Catapaecilma major albicans* <small>Corbet, 1941</small> (Myanmar, Thailand, Laos)
- *Catapaecilma major emas* <small>Fruhstorfer, 1912</small> (Peninsular Malaysia, Singapore, southern Thailand)
- *Catapaecilma major callone* <small>(Fruhstorfer, 1915)</small> (southern India)
- *Catapaecilma major myosotina* <small>Fruhstorfer, 1912</small> (Sri Lanka)
- *Catapaecilma major sedina* <small>(Fruhstorfer, 1915)</small> (north-eastern Sumatra)
- *Catapaecilma major moltrechti* <small>(Wileman, 1908)</small> (Taiwan)
- *Catapaecilma major sophonias* <small>Fruhstorfer, 1912</small> (western Java)
# ஜி. வி. சுதாகர் நாயுடு

**ஜி.வி.சுதகர் நாயுடு** தெலுங்குப் படங்களில் நடித்த நடிகர் . 2008 இல் இயக்குநரான இவர் இரண்டு தெலுங்குப் படங்களை இயக்கியுள்ளார். இவரது முதற் படம் *ஹீரோ* 2008 இல் நிதின் ரெட்டி, பாவனா ஆகியோரது நடிப்பில் வெளிவந்தது. இயக்குநராக இவரது இரண்டாவது படத்தில் தெங்கு நடிகர் ஸ்ரீகாந்துடன் பணிபுரியும் வாய்ப்பு கிடைத்தது.  
இவர் தெலுங்குத் திரையுலகில் சுதாகர் நாயுடு என்ற பெயரை விட ஜி.வி என்ற பெயரில் அறியப்படுகிறார்.
# ஜி. வி. சுதாகர் நாயுடு

## திரைப்பட வரலாறு

### இயக்குநராக

- *ஹீரோ* (2008)
- *ரங்கா தி டோங்கா* (2010)
# ஜி. வி. சுதாகர் நாயுடு

## திரைப்பட வரலாறு

### நடிகராக

#### தெலுங்கு

- *அந்தப்புரம்* (1998)
- *பலராம்* (2000)
- *அயோத்தியா ராம்மையா* (2000)
- *இட்லு சிரவனி சுப்ரமணியம்* (2001)
- *சீம சிம்ஹம்* (2002)
- *வாசு* (2002)
- *இந்திரா* (2002)
- *ஒக்கடு* (2003)
- *சிம்மாஹாத்ரி* (2003)
- *சம்பா* (2004)
- *ஆந்திரவாலா* (2004)
- *அந்தனுக்கொக்கடே* (2005)
- *ஹேப்பி* (2006)
- *ரணம்* (2006)
- *அசாத்தியடு* (2006)
- *போக்கிரி (2006 திரைப்படம்)* (2006)
- *ஆடவாரி மாட்டலக்கு அர்த்தாலே வேருலே* (2007)
- *சிறுத்தா* (2007)
- *கந்திரி* (2008)
- *ரங்கா தி தொங்கா (திரைப்படம்)* (2010)
- *ஊசரவல்லி* (2011)
- *ஒக்கடேனு* (2013)
- *சந்தி* (2013)
- *யுவடு* (2014)
- *லெஜன்ட்* (2014)
- *போகா* (2014)
- *டிரேக்டர்* (2016)
- *சராய்னொடு* (2016)
- *ஜக்கனா* (2016)
- *ஹைப்பர்* (2016)
- *அப்பாலடோ ஒக்கடுன்னவாடே* (2016)
- *ஜெய ஜானகி நாயகா* (2017)
- *வினய விதேய ராமா * (2019)
# ஜி. வி. சுதாகர் நாயுடு

## திரைப்பட வரலாறு

### நடிகராக

#### தமிழ்

- *அந்தபுரம்* (1999)
- *தவசி* (2001)
- *பச்சக் குதிரா* (2006)
- *போக்கிரி* (2007)
- *குருவி* (2008)
# ஜி. வி. சுதாகர் நாயுடு

## திரைப்பட வரலாறு

### நடிகராக

#### கன்னடம்

- *துர்கி* (2004)
# ஜி. வி. சுதாகர் நாயுடு

## திரைப்பட வரலாறு

### நடிகராக

#### இந்தி

- *வாண்டட்* (2009)
# ஜகமே தந்திரம்

**ஜகமே தந்திரம்** (*Jagame Thandhiram*) என்பது தனுஷ் நடித்துள்ள 40<sup>வது</sup> தமிழ்த் திரைப்படமாகும். இத்திரைப்படத்தை கார்த்திக் சுப்புராஜ் எழுதி, இயக்கி வை நொட் ஸ்டூடியோஸ் நிறுவனம் தயாரித்தது. இத்திரைப்படத்திற்கு சந்தோஷ் நாராயணன் இசையமைத்துள்ளார். தனுஷ், ஐஸ்வர்யா லெக்ஷ்மி, கலையரசன் ஆகியோர் முக்கியக் கதாப்பாத்திரத்தில் நடித்துள்ளனர்.
# ஜகமே தந்திரம்

## நடிகர்கள்

தனுஷ் சுருளியாக, பீட்டரின் புதிய கும்பல் உறுப்பினர், சிவதாஸைக் கொல்ல அவருக்கு உதவுகிறார், பின்னர் அவர் சிவதாஸின் குற்றமற்றவர் பற்றி புரிந்து கொண்டார்  
ஜேம்ஸ் காஸ்மோ பீட்டர் ஸ்ப்ராட்டாக, அகங்காரமான டான், குடியேறியவர்களை தவறாக பயன்படுத்துகிறார் மற்றும் சிவதாஸின் கொலையாளி  
ஜோஜு ஜார்ஜ் சிவதாஸ், ஏ டான், பீட்டரின் எதிரி கும்பல் தலைவர், குடியேறியவர்களுக்கு உதவுகிறார், பின்னர் பீட்டரால் கொல்லப்பட்டார்  
ஐஸ்வர்யா லக்ஷ்மி அத்திலா, ஒரு இலங்கைத் தமிழ் பெண், சுருளியின் காதல், மற்றும் சுருளியைக் கொல்லத் திட்டமிடும் சிவதாஸின் கும்பல் உறுப்பினர், பின்னர் அவள் அவனிடம் உணர்வுகளை வளர்த்துக் கொண்டாள்.  
சிவதாஸின் கும்பல் உறுப்பினர் தீபனாக கலையரசன்  
வடிவுக்கரசி மணிமேகலை, சுருளியின் தாய்  
சுருளியின் நண்பன் விக்கியாக ஷரத் ரவி  
சுருளியின் ஹோட்டல் மேலாளர் முருகேசனாக கஜராஜ், பின்னர் ஜானால் கொல்லப்பட்டார்  
தீபக் பரமேஷ் தரணியாக, சிவதாஸின் கும்பல் உறுப்பினர்  
ராமலியாக ராமச்சந்திரன் துரைராஜ், சுருளியின் நண்பர்  
சுருளியால் கொல்லப்பட்ட சிவதாஸின் உதவியாளர் ராஜனாக வேட்டை முத்துக்குமார்  
சோளந்தராஜா, பரமனாக, சுருளியின் நண்பர்  
சுருளியின் ஹோட்டல் மேலாளர் முருகேசனைக் கொன்ற பீட்டரின் வலது கை ஜானாக ரோமன் ஃபியோரி, பின்னர் சுருளியால் கொல்லப்பட்டார்  
அஸ்வந்த் அசோக்குமார் தீரன், அத்திலாவின் சகோதரரின் மகன்  
சுருளியின் மணமகள் வள்ளியாக சஞ்சனா நடராஜன் பின்னர் தப்பி ஓடிவிட்டார்  
நடனக் கலைஞராக ஹேமா தயாள்  
சுருளியின் நண்பரான தீர்த்தமலையாக பாபா பாஸ்கர்
# ஜகமே தந்திரம்

## வெளியீடு

ஜெகமே தந்திரம் ஆரம்பத்தில் 1 மே 2020 அன்று வெளியிட திட்டமிடப்பட்டது, ஆனால் பின்னர் கோவிட் -19 தொற்றுநோய் காரணமாக காலவரையின்றி தாமதமானது. தயாரிப்பாளர்கள் தியேட்டரில் ரிலீஸுக்கு திட்டமிடப்படுவதை தயாரிப்பாளர்கள் உறுதி செய்தனர். சிறந்த ஊடக சேவை தளங்கள். ஜனவரி 2021 இல், படம் பிப்ரவரி வெளியீட்டிற்கு திட்டமிடப்பட்டது, அது நடக்கவில்லை, ஏனெனில் ஊடக அறிக்கைகள் படம் ஸ்ட்ரீமிங் தளமான நெட்ஃபிக்ஸ் மூலம் நேரடி வெளியீட்டிற்கு திட்டமிடப்படும் என்று கூறியது.  
எந்த முன் அறிவிப்பும் இல்லாமல், 22 பிப்ரவரி 2021 அன்று, படத்தின் டீசர் டிரெய்லர் நெட்ஃபிக்ஸ் இந்தியா, அவர்களின் அதிகாரப்பூர்வ யூடியூப் சேனல் மூலம் வெளியிடப்பட்டது, இதனால் ஸ்ட்ரீமிங் மேடை மூலம் வெளியீட்டை உறுதி செய்தது. படத்தின் டிஜிட்டல் உரிமைகள் ₹ 55 கோடிக்கு விற்கப்பட்டன (அமெரிக்க டாலர் 7.3 மில்லியன்), இதனால் நேரடி டிஜிட்டல் வெளியீட்டிற்காக அதிக சம்பளம் வாங்கும் தமிழ்த் திரைப்படம் ஆனது. இது ஆரம்பத்தில் மார்ச் 2021 கடைசி வாரத்தில் வெளியிட திட்டமிடப்பட்டது, இருப்பினும், 2021 ஸ்லேட்டுக்கான இந்திய ஒரிஜினல் அறிவிப்பின் போது வெளியீடு உறுதிப்படுத்தப்படவில்லை. நெட்ஃபிக்ஸ்.  
27 ஏப்ரல் 2021 அன்று, தயாரிப்பாளர்கள் ஜகமே தந்திரம் 18 ஜூன் 2021 அன்று வெளியிடுவதாக அறிவித்தனர். தெலுங்கில் ஜகமே தந்தரம் என்ற பெயரில் மொழிமாற்றம் செய்யப்பட்ட மற்றும் மலையாளம், கன்னடம், இந்தி, ஆங்கிலம், பிரஞ்சு, ஜெர்மன், இத்தாலியன், போலந்து, போர்த்துகீசியம், பிரேசிலியன், ஸ்பானிஷ் (காஸ்டிலியன்), ஸ்பானிஷ் (நடுநிலை), தாய், இந்தோனேசிய மற்றும் வியட்நாமீஸ் மொழிகளில் மொழிமாற்றம் செய்யப்பட்ட வெளியிடப்பட்டது.
# ஜகமே தந்திரம்

## பாடல்கள்

சந்தோஷ் நாராயணன் இசையமைத்துள்ளார். அனைத்து பாடல்களையும் விவேக், தனுஷ், அறிவு, அந்தோணி தாசன் ஆகியோர் எழுதியுள்ளனர்.
# ஜகமே தந்திரம்

## பாடல்கள்

#### தமிழ் பாடல்கள்

1.”ராகிதா ராகிதா ராகிதா "- தனுஷ், சந்தோஷ் நாராயணன், டீ  
2. "புஜ்ஜி"- அனிருத் ரவிச்சந்தர், சந்தோஷ் நாராயணன்  
3. "நேத்து"-தனுஷ்  
4. "ஆலா ஓலா" -அன்தோனி தாசன், சந்தோஷ் நாராயணன்  
5. "தீங்கு தக்கா"- அறிவு, ஜி.கே.பி., சந்தோஷ் நாராயணன்  
6. "தேய்பிறை"- மீனாட்சி இளையராஜா, சந்தோஷ் நாராயணன்  
7. "காலரே கலர்வாசம்" அந்தோணி தாசன் அந்தோணி தாசன்  
8. "நான் தான் டா மாஸ்" அறிவு, ஆஃப்ரோ அறிவு, ஆஃப்ரோ, சந்தோஷ் நாராயணன்  
9. "சுருளி (தீம்)"  
10. "பரோட்டா மாஸ்டர் (தீம்)"  
11. "லண்டன் தெரு (தீம்)"
# சிறந்த அசல் திரைக்கதையிற்கான அகாதமி விருது

**சிறந்த அசல் திரைக்கதையிற்கான அகாதமி விருது** ஆசுக்கர்கள் என்று அழைக்கப்படும் அகாதமி விருதுகளில் ஒரு விருதாகும். இவை திரைப்படத்துறையினராலும் திரைப்படம் பார்க்கும் மக்களாலும் பெரிதும் பாராட்டப்படும் விருதுகள் ஆகும். ஒவ்வொரு ஆண்டும் பிறர் எழுதிய கதைகளினைத் தழுவாமல் சொந்தமாக திரைக்கதை எழுதிய ஒரு திரைக்கதை ஆசிரியருக்கு இவ்விருது வழங்கப்படுகிறது. அண்மையாக 2020 ஆசுக்கர்களில், *பாரசைட்டு*.திரைப்படத்தின் திரைக்கதையினை எழுதியதற்காக பாங் சூன்-ஹோ மற்றும் ஹான் சின்-வொன் இற்கு இவ்விருது வழங்கப்பட்டது.
# சிறந்த அசல் திரைக்கதையிற்கான அகாதமி விருது

## மேலும் பார்க்க

- சிறந்த தழுவிய திரைக்கதையிற்கான அகாதமி விருது
# சத்ரியா நடனம்

தோன்றியது. ]]
சத்ரியா அல்லது சத்ரியா நிருத்தியா; இந்தியாவின் வட கிழக்கு மாநிலமான அசாமில் தோன்றிய கதைப்பாடல் வடிவ பாரம்பரிய நாட்டிய நாடகமாகும். நாட்டிய நாடகமான சத்ரியா கிருஷ்ணனை மையமாகக் கொண்ட அசாமிய வைஷ்ணவ மடாலயங்களைத் தோற்றுவாயாகக் கொண்டது. 15 ஆம் நூற்றாண்டின் பக்தி இயக்க அறிஞரும் துறவியுமான மகாபுருஷ் ஸ்ரீமந்த சங்கரதேவ் இதற்கான காரணமாவார். நாடகங்கள் பொதுவாக மடாலயக் கோயில்களின் *சத்திரங்கள்* எனப்படும் நடன சமூக அரங்குகளில் ( நம்கர்) *நிகழ்த்தப்படுகின்றன* . இந்நாடகத்தின் கருப்பொருள்கள் கிருஷ்ணர், ராதாவுடன் தொடர்புடையவை, சில நேரங்களில் மற்ற விஷ்ணுஅவதாரங்களான இராமர், சீதை ஆகியோர் கருப்பொருளாக அமைகின்றனர்.  
2000 ஆம் ஆண்டில் இந்தியாவின் சங்கீத நாடக அகாதமியால் செவ்வியல் நடனமாக அங்கீகரிக்கப்பட்ட நவீன *சத்ரியா* பல கருப்பொருள்கள் மற்றும் நாடகங்களை ஆய்வு செய்து அதன் நிகழ்ச்சிகள் உலகளவில் அரங்கேற்றம் செய்யப படுகின்றன.
# சத்ரியா நடனம்

## வரலாறு

சத்ரியா என்பது இந்தியாவின் ஒரு செவ்வியல் நடனமாகும். இது இந்தியாவின் பண்டைய நாடகம் மற்றும் இசை நூல்களுக்கு, குறிப்பாக காந்தர்வ வேதம் எனும் நாட்டிய சாத்திரத்தின் வேர்களைக் கண்டுபிடிக்கும் வகைப்பாடு ஆகும். *நாட்டிய சாத்திரம்* என்பது பண்டைய அறிஞர் பரத முனிவர் எழுதிய நிகழ்த்து கலைகள் பற்றியஅடிப்படைகள் கொண்ட நூலாகும். அதன் முதல் முழுமையான தொகுப்பு கி.பி 200 க்கு கி. மு 200க்கும் இடைப்பட்டதாகும். ஆனால் மதிப்பீடுகள் கி.பி 500ம் கி.மு 500 க்கும் இடையில் வேறுபடுகின்றன. நாட்டிய சாத்திர உரையின் மிகவும் ஆய்வு செய்யப்பட்ட பதிப்பு 36 அத்தியாயங்களாகக் கட்டமைக்கப்பட்ட சுமார் 6000 பாடல்களைக் கொண்டுள்ளது. நடாலியா லிவோடா என்ற இதன் உரை, தாண்டவ( சிவன் ), நடனக் கோட்பாடு, ராச நடனக் கோட்பாடு, பாவம், பாவனை, உடல்மொழி, வெளிப்பாடு, கருத்து, சைகைகள், நடிப்பு நுட்பங்கள், அடிப்படை படிகள், நிற்கும் தோரணைகள் - என இந்திய செவ்வியல் நடனங்களின் பகுதியாக உள்ள இவை அனைத்தையும் பற்றி விளக்குகிறது. நடனம் மற்றும் நிகழ்த்துக் கலைகளானவை, ஆன்மீக கருத்துக்கள், நல்லொழுக்கங்கள் மற்றும் வேதங்களின் சாராம்சத்தின் வெளிப்பாட்டின் ஒரு வடிவம் என இந்த பண்டைய உரை கூறுகிறது.  
அசாமில் நடனக் கலைகளின் வரலாறு பழங்காலத்திற்குச் செல்கிறது, இது செப்புத் தகடு, கல்வெட்டுகள், சைவம், சாக்த மரபுகள் ஆகியவை தொடர்பான சிற்பக்கலைகளால் சாட்சியமளிக்கப்படுகிறது. இந்து காவியங்களான ராமாயணம் மற்றும் மகாபாரதத்தின் குழுப்பாடல்கள் போலவே அசாமியக் குழுப்பாடல்கள் பாடுதல் மற்றும் இசைப் பாரம்பரியத்தைக் கொண்டுள்ளன.  
சத்ரியாவின் நவீன வடிவத்திற்கு உயிர் கொடுத்தவர் 15 ஆம் நூற்றாண்டைச் சேர்ந்த சங்கரதேவா என்பவராவார். இவர் பண்டைய நூல்களைப் பயன்படுத்தி நடனத்தை முறைப்படுத்தியதோடு கிருஷ்ண் பக்திக்கான ஒரு சமூகக் கலையின் ஒரு வடிவமாக நாடகம், நடனம் (நிருத்தா, நிருத்தியா) ஆகியவற்றை அறிமுகப்படுத்தினார்.  
15 நூற்றாண்டு முதல், சத்ரியா நாட்டிய நாடகக் கலையானது, சத்ரா எனப்படும் இந்து மத மடாலயங்களில் வைணவ பக்தி இயக்கத்தின் ஒரு பகுதியாக வளர்ந்தது. கிருஷ்ணரின் புனைவுகள் மற்றும் புராணங்களைப் பற்றிய நடன-நாடகங்கள், குறிப்பாக பாகவத புராணம் போன்ற நூல்களிலிருந்து இந்த கலையைத் துறவிகள் உருவாக்கி நடைமுறைப்படுத்தினர். கோயில்கள் மற்றும் மடாலயங்களின் உள்ளே சத்ரியா நடனம் எந்தவொரு தனித்துவமான சிலை முன்பும் நிகழ்த்தப்பட்டு கொண்டாடப்படுவதில்லை. ஆனால் நம்கர் எனப்படும் நடன அரங்கத்தில் சூரியன் உதிக்கும் கிழக்குப் பக்கத்தில் மனிக்குட் எனப்படும் மூலையில் பாகவத புராணத்தின் ஒரு பிரதியை வைத்திருப்பர். இதன் முன்பு சத்ரியா நிகழ்த்தப்படுகிறது.  
இந்த நடன-நாடகங்கள் ஆரம்ப நாட்களில், அசாமி கவிஞர்-துறவி சங்கராதேவா மற்றும் அவரது முதன்மை சீடரான மாதவதேவா ஆகியோரால் எழுதப்பட்டு இயக்கப்பட்டவை. அவை பெரும்பாலும் 16 ஆம் நூற்றாண்டில் இயற்றப்பட்டன. ஒரு முறை ஆண் துறவிகளின் களமாக இருந்த இது இப்போது ஆண் மற்றும் பெண் நடனக் கலைஞர்களால் நிகழ்த்தப்படுகிறது. 20 ஆம் நூற்றாண்டின் பிற்பகுதியில் பாதியில், *சத்ரியா நிருத்யா* வானது அசாமின் *சத்திரங்களிலிருந்து அதாவது*/ மடங்களின் கருவறையிலிருந்து பெருநகர நிலைக்கு *நகர்ந்தது* .  
சங்கீத நாடக அகாடமி *சத்ரியா நிருத்யாவை* 2000 ஆம் ஆண்டில் இந்தியாவின் அதிகாரப்பூர்வ செவ்வியல் நடனமாக அங்கீகரித்தது. *சத்ரிய நடனக் கலைஞர்கள்* இப்போது உலகின் பல பகுதிகளிலும் மேடைகளில் சத்ரியா நாட்டிய நாடகத்தை நிகழ்த்துகிறார்கள்.
# சத்ரியா நடனம்

## இசைத்தொகுப்பில்

இந்திய பாரம்பரிய நடனங்களின் பள்ளிகளைப் போன்று, *சத்ரியாவும்* நாட்டிய சாத்திரம், அபிநய தர்பனா, சங்கர தேவாவின் சங்கீத ரத்னாகரா போன்ற செவ்வியல் நடன வடிவத்திற்குத் தேவையான கொள்கைகளையும் கோட்பாடுகளையும் உள்ளடக்கிது. சங்கர தேவாவின் சங்கீத ரத்னாகராஎ ன்ற நூலும் பக்தி ரத்னாகரா என்ற நூலும் பண்டைய உபநிடதங்கள், பகவத் கீதை, யோகா மற்றும் வேதாந்தா கருப்பொருள்கள், ஆகியவற்றை அடிப்படையாகக் கொண்டு அகிம்சை உண்மை போன்ற மேலும் பல விழுமியங்களைக் கொண்ட ஒரு இறையியல் அடித்தளத்தை சத்ரியாவுக்கு வழங்குகிறது. சங்கராதேவாவிடம், மத விழுமியங்கள், நெறிமுறைகள், வாழ்க்கையின் மகிழ்வுகள், நிகழ்த்துக் கலைகள் ஆகியவை நெருக்கமாக இணைக்கப்பட்டன, மேலும் இந்து மடங்களின் தலைவர்களிடம் அவர்கள் இறப்பதற்கு முன், குறைந்தபட்சம் ஒரு நாடகத்தையாவது இசையமைக்குமாறு சங்கரதேவா கேட்டுக் கொண்டார்.
# பிரதிமா பரூவா பாண்டே

**பிரதிமா பருவா பாண்டே** (Pratima Barua Pandey) (பிறப்பு:1934 அக்டோபர் 3 - இறப்பு: 2002 டிசம்பர் 27) இவர் மேற்கு அசாமின் துப்ரி மாவட்டத்தில் கௌரிபூரின் அரச குடும்பத்தைச் சேர்ந்த ஒரு இந்திய நாட்டுப்புற பாடகர் ஆவார். தேசிய விருது பெற்ற பருவா பாண்டே, கோல்பரியா பாடல்களுக்கு மிகவும் பிரபலமானவர். இவரது இசைப் பணிகளுக்காக இவருக்கு பத்மஸ்ரீ மற்றும் சங்கீத நாடக அகாதமி விருது ஆகிய விருதுகள் வழங்கப்பட்டது. இவரது ஆத்மாவைத் தூண்டும் பாடல்களான "ஹஸ்தீர் கன்யா" மற்றும் "ஓ முர் மஹுத் பந்து ரீ" ஆகியவற்றால் மிகவும் பிரபலமானவர். இவர் பிரகிருசு சந்திரா பருவா என்பவரின் (லால்ஜி) மகள் ஆவார். தேவதாஸ் திரைப்படத் தயாரிப்பாளர் பிரமாதேஷ் பருவாவின் மருமகளாவார்.
# பிரதிமா பரூவா பாண்டே

## ஆரம்ப கால வாழ்க்கை

பருவா பாண்டே 1934 அக்டோபர் 3 அன்று கல்கத்தாவில் பிறந்தார் . இவர் தனது ஆரம்பக் கல்வியை நகரத்தின் கோகலே நினைவுப் பள்ளியில் பயின்றார். அதன் பிறகு இவர் அசாமுக்கு அரச குடும்பத்தின் இல்லமான கௌரிபூரில் உள்ள பெண்கள் உயர்நிலைப் பள்ளியில் படிக்கச் சென்றார். இவர் பெரும்பாலும் தனது ஆரம்ப ஆண்டுகளை கல்கத்தாவின் தின் மற்றும் கௌரிபூரில் உள்ள "கடதர்" நதிக்கரையின் இனிமையான சூழல்களுக்கு இடையில் கழித்தார். இவர் பள்ளியில் ரவீந்திரசங்கீதத்தை கற்றுக்கொண்டார். ஆனால் இவரது தந்தை பிரகிருதேஷ் சந்திரா பருவா (லால்ஜி) அவர்களின் ஊக்கமளிக்கும் வார்த்தைகளைத் தவிர வேறு எந்த முறையான பயிற்சியையும் இசையில் இவர் ஒருபோதும் எடுக்கவில்லை.
# பிரதிமா பரூவா பாண்டே

## சொந்த வாழ்க்கை

கௌரிபூர் பி. பி கல்லூரியின் ஓய்வுபெற்ற முதல்வர் கங்கா சங்கர் பாண்டே என்பவரை மணந்தார்.
# பிரதிமா பரூவா பாண்டே

## விருதுகள் மற்றும் அங்கீகாரம்

கோல்பாரியா லோககீதத்தை பிரபலப்படுத்துவதில் இவரது முன்னோடி முயற்சிகளுக்காக பிரதிமா பாருவா பாண்டேவுக்கு பத்மசிறீ மற்றும் சங்கீத நாடக அகாதமி விருது வழங்கப்பட்டது .  
பிரபல திரைப்படத் தயாரிப்பாளர் பிரபின் கசாரிகா இயந்ந்றிய "கசுதீர் கன்யா" என்ற இவரது வாழ்க்கை மற்றும் படைப்புகளைப் பற்றிய ஒரு ஆவணப்படம் 1997 ஆம் ஆண்டில் சிறந்த வாழ்க்கை வரலாற்று திரைப்படத்திற்கான தேசிய திரைப்பட விருதை வென்றது. மேலும் பெரும் பாராட்டுக்களைப் பெற்றது. இத்திரைப்படம் 1998 இல் தெற்காசிய திரைப்பட விழாவில் அலைகளை உருவாக்கியது.
# பிரதிமா பரூவா பாண்டே

## இறப்பு

பிரதிமா பரூவா பாண்டே 2002 திசம்பர் 12 அன்று இந்தியாவின் அசாம் மாநிலத்தில் உள்ள கௌரிபூரில் தனது 68 வயதில் இறந்தார்.
# நூரன் சகோதரிகள்

**நூரன் சகோதரிகள்** (Nooran Sisters) - (ஜோதி நூரன் மற்றும் சுல்தானா நூரன்) - இவர்கள் இந்தியாவின் ஜலந்தரைச் சேர்ந்த ஒரு சூபி இசை பாடும் இரட்டையர்கள் ஆவர். இவர்கள் ஷாம் சௌராசியா கரானா பாரம்பரிய இசை மற்றும் “மிராசி” இசை மரபுகளைப் பின்பற்றுகிறார்கள். இவர்களின் தந்தை உஸ்தாத் குல்ஷன் மீர், பிரபல மறைந்த உஸ்தாத் சோஹன் லாலின் மகனாவார். இவர்களின் தந்தை இவர்களின் ஆசிரியர் மற்றும் குரு மட்டுமல்ல; அவர் தனியே இசையமைக்கிறார். இவர்களின் இசை நிகழ்ச்சிகளுக்கான ஏற்பாடுகளை அவர் செய்கிறார். சில நேரங்களில் அவர் இவர்களுடன் சேர்ந்து பாடுகிறார்.  
நூரன் சகோதரிகளின் மொழியியல் மற்றும் இசை மரபுகளில் மிகவும் வேரூன்றியுள்ளனர். இவர்களின் பாட்டி பிபி நூரன் அவரது காலத்தின் நன்கு அறியப்பட்ட பாடகி, மற்றும் நூரன் சகோதரிகள் இப்போது அவரது அடிச்சுவடுகளைப் பின்பற்றுகிறார்கள். இவர்களின் தந்தை குல்ஷன் மிர் அவர்கள் குழந்தைகளாக இருந்தபோது இவர்களின் முன்கூட்டியே திறமையைக் கவனித்தார். *நிக்கி ஆவாஸ் பஞ்சாப் தி* என்ற தொலைக்காட்சி நிகழ்ச்சி மூலம் அங்கீகாரம் பெற்றனர். இந்த இளம் பெண்களிடமிருந்து வெளிவந்த பாரம்பரியமான இசை நடுவர்கள் மற்றும் பார்வையாளர்களால் பாராட்டப்பட்டது.
# நூரன் சகோதரிகள்

## இளமைக் காலம்

சகோதரிகளுக்கு குழந்தை பருவத்திலிருந்தே இவர்களின் தந்தை உபித் குல்சன் மிர், பிபி நூரனின் பேரனும், 1970களின் சூபி பாடகரான சுவர்ன் நூரனின் மகன் போன்றோர் பயிற்சி அளித்தனர். இவரது தந்தை மிர்ரின் கருத்துப்படி, குடும்பம் கடினமான காலங்களில் இருந்தது. மிர் இவர்களுக்கு ஆதரவாக இசைப் பாடங்களில் பயிற்சி அளித்தார்.  
சுல்தானா நூரனுக்கு ஏழு வயதும், ஜோதி நூரனுக்கு ஐந்து வயதும் இருந்தபோது, வீட்டில் விளையாடிக் கொண்டிருந்தபோது, மிர் இவர்களின் திறமையைக் கண்டுபிடித்தார். இவர்கள் தங்களது பாட்டி கற்றுக்கொண்ட 'குல்லி விச்சோ நி யார் லேப் லே' என்ற புல்லே ஷா கலாம் என்ற பாடலை பாட முடியுமா என்று கேட்டார். கைம்முரசு இணை மற்றும் ஆர்மோனியத்துடன் தொழில் ரீதியாக பாடினர்.  
கனேடிய இசை விளம்பரதாரரான இக்பால் மகால் 2010 இல் சகோதரிகளைக் கண்டுபிடித்து இவர்களின் வெற்றியில் ஒரு பெரிய பங்கைக் கொண்டிருந்தார். 2013 ஆம் ஆண்டில் இவர்கள் முதன்முறையாக நகோடரில் உள்ள பாபா முராத் ஷா தர்காவில் நிகழ்ச்சி நடத்தினர். மேலும் அந்த இரவில் இருந்து மக்கள் மத்தியில் இவர்கள் மிகவும் பிரபலமடைந்தனர். இவர்களின் "அல்லாஹ் ஹூ" பாடல் யூடியூப் வெற்றி பெரும் பெற்றது. அதன் பிறகு "மே யார் தா தீவானா" மற்றும் "படகா குட்டி" போன்ற பாடல்கள் இருவரின் பிரபலத்தை அதிகரிப்பதில் முக்கியப் பங்கு வகித்தன. பாலிவுட் திரைப்படங்களில் இவர்களது பல பாடல்கள் இடம் பெற்றுள்ளன.
# நூரன் சகோதரிகள்

## தொழில்

இந்தியாவின் பஞ்சாபில் உள்ள பாட்டியாலாவிலுள்ள ஹர்பால் திவானா நிகழ்த்துக் கலைகளின் மையத்தில் மறைந்த கசல் மேத ஜக்ஜித் சிங்கின் 72 வது பிறந்தநாள் விழாவில் இவர்கள் பங்கேற்றனர். இந்தியாவில் எம்டிவி டேலண்ட் ஹன்ட் தொடரில் எம்டிவி சவுண்ட் டிரிப்பின், "துங் துங்" பாடலுடன், பின்னர் *எம்டிவி அன் பிளக்* மற்றும் *கோக் ஸ்டுடியோவுடன்* புகழ் பெற்றனர்.
# நூரன் சகோதரிகள்

## நிகழ்ச்சி

இவர்கள் 2016 மற்றும் 2017 ஆம் ஆண்டுகளில் டாக்கா சர்வதேச நாட்டுப்புற விழாவில் தங்களது இசை நிகழ்ச்சிகளை நிகழ்த்தினர்.
# நூரன் சகோதரிகள்

## நிகழ்ச்சி

### பாலிவுட்

2014 ஆம் ஆண்டில் பாலிவுட்டில் வெளிவந்த *ஹைவே* என்ற திரைப்படத்தில் *படகா குட்டி* எனற பாடலுடன் திரைத்துறையில் இசை இயக்குநர் ஏ. ஆர். ரகுமானின் இசையில் அறிமுகமானார். இவர்கள் சுல்தான், மிர்சியா, தங்கல், ஜப் ஹாரி உள்ளிட்ட படங்களில் பாடியுள்ளனர்.
# நூரன் சகோதரிகள்

## விருதுகள் மற்றும் கௌரவங்கள்

- கிமா விருதுகள் 2015
- ஸ்கிரீன் விருதுகள்  
| வருடம் | வகை | பரிந்துரைக்கப்பட்ட பாடல் | இசைத் தொகுப்பு | முடிவு |
| --- | --- | --- | --- | --- |
| மிர்ச்சி இசை விருதுகள் |  |  |  |  |
| 2014 | ஆண்டின் பெண் பாடகர் | "படகா குட்டி" | "ஹைவே" | rowspan=2 |
| ஆண்டின் வளரும் பெண் பாடகர்கள் |  |  |  |  |
| 2015 | ஆண்டின் இண்டி பாப் பாடல் | "தெரியான் து ஜானே" | கோக் ஸ்டுடியோ | rowspan=2 |
| 2017 | "காம்லி" | - |  |  |
| * 'மிர்ச்சி இசை விருதுகள் பஞ்சாபி' * |  |  |  |  |
| 2015 | ஆண்டின் பெண் பாடகர் | "ஜிந்தே மரியே" | "கிஸ்ஸா பஞ்சாப்" |  |
# பால திரிபுரசுந்தரி

**பால** **திரிபுரசுந்தரி (Bālā Tripurasundarī)** , **குமாரிகா** ('அற்புதமான தெய்வம்') அல்லது பாலா ('குழந்தை') எனவும் அழைக்கப்படும் ஒரு இந்து பெண் தெய்வமாகும். இவர், திரிபுரசுந்தரி மற்றும் காமேஸ்வர பகவான் (சிவன்) ஆகியோரின் மகளாக கருதப்படுகிறார். இவர், அசோக சுந்தரி தெய்வத்தின் ஒரு வடிவம் என நம்பப்படுகிறது.
# பால திரிபுரசுந்தரி

## இந்து இலக்கியங்களில் குறிப்புகள்

*பிரம்மாண்ட புராணத்தில், உள்ள* லலிதா மகாத்மியத்தின் 26 ஆம் அத்தியாயத்தில் பால திரிபுரசுந்தரி பற்றி குறிப்பிடப்பட்டுள்ளது. அதில், இவர் பாண்டாசுரனின் சக்திகளுக்கு எதிரான போரில் இணைகிறார்:
# பால திரிபுரசுந்தரி

## இந்து இலக்கியங்களில் குறிப்புகள்

### புராணத்தில் பால திரிபுரசுந்தரி பற்றிய குறிப்பு

தைத்ய பாண்டாவின் மகன் கதுர்பாஹு என்பவர் திரிபுரசுந்தரியை எதிர்த்து போரிட வந்திருந்தார் என்று கேள்விப்பட்டதும், பாலா (லலிதாவின் மகள்) அதில் ஆர்வம் காட்டினார். இவர் லலிதா தேவியின் தங்க கவசத்திலிருந்து வந்தவர் என்கிற குறிப்பு இப் புராணத்தில் காணப்படுகிறது. மேலும், இவர் எப்போதும் தேவியின் அருகில் இருப்பவர் எனவும், எல்லா சக்திகளாலும் வணங்கப்படுவதற்கு தகுதியானவராகவும் இருந்தார். இவர் தற்காப்பு சாதனைகள் மற்றும் எதிரிகளை வெல்வதில் திறமையானவர். இவரது வடிவமும் அம்சங்களும் தேவி லலிதாவைப் போலவே இருந்தன. இவர், எப்போதுமே ஒன்பது வயதுப் பெண்ணைப் போலவே காட்சியளித்தார். இவரது உடல் உதய சூரியனைப் போல இருந்தது. இவர் எப்போதும் பெரிய தேவியான லலிதாவின் பாதத்திற்கு அருகே நிரந்தரமாக இருந்தார்.  
இவரின் அன்னையாகிய லலிதா தெய்வத்தின் முக்கிய சுவாசமாகவும், அவரின் நான்காவது கண்ணாகவும் இருந்தார் என்பது போன்ற தகவல்கள் இந்த புராணத்தில் தெரிவிக்கப்பட்டுள்ளது. மேலும், அன்னை லலிதா தேவிக்கும் பாலதிரிபுரசுந்தரிக்கும் இடையே நடைபெற்ற உரையாடல்களும் இப் புராணத்தில் காணப்படுகிறது.
# பால திரிபுரசுந்தரி

## இந்து இலக்கியங்களில் குறிப்புகள்

### உரையாடல்

*அம்மா, பாண்டாசுரனின் மகன்கள், பெரிய தைத்யா, போர் செய்வதற்கு வந்திருக்கிறார்கள். நான் அவர்களுடன் போராட விரும்புகிறேன். நான் ஒரு இளம் பெண் என்பதால் இதில் ஆர்வமாக உள்ளேன். போரிடும் உணர்வோடு என் கைகள் துடிக்கின்றன. இது எனது விளையாட்டுத்தனமான செயல்பாடு ஆகும். தடைக்கான உங்கள் உத்தரவுகளால் அதைக் கட்டுப்படுத்தக்கூடாது. உண்மையில் நான் பொம்மைகளையும், விளையாட்டுத்தனமான பொழுது போக்குகளையும் விரும்பும் ஒரு பெண். ஒரு கணம் போராடும் இந்த நாடகத்தின் மூலம், நான் மனதளவில் மகிழ்ச்சியடைவேன். என்னை அசுரர்களை எதிர்த்து போரிட அனுமதியுங்கள்* என்று பாலா தன் அன்னையிடம் வேண்டுகிறார்.  
*அன்புள்ள மகளே, உந்தன் கைகால்கள் மிகவும் மென்மையாகவும் இளமையாகவும் இருக்கின்றன. உனக்கு ஒன்பது வயதுதான் ஆகிறது. இது உந்தன் முதல் படி மற்றும் செயல்திறன்; மேலும், போரிடுவதில் உனக்கு பயிற்சி இல்லை. நீ என் ஒரே மகள். நீ இல்லாமல், என் சுவாச செயல்பாடு ஒரு கணம் கூட செல்லாது. நீ என் மிக முக்கியமான உயிர் மூச்சாக இருக்கிறாய். அதனால், அசுரர்களை அழிக்கும் பெரும் போருக்கு நீ செல்ல வேண்டாம். எங்களிடம் தந்திரிணி, மந்திரிணி மற்றும் கோடிக்கணக்கான பிற பெரிய சக்திகள் உள்ளனர். அதனால் மகளே, நீ ஏன் இந்த தவறு செய்கிறாய்?* என இவரின் தாயான திரிபுரசுந்தரி பதில் கூறுவதாக புராணத்தில் உள்ளது.
# பால திரிபுரசுந்தரி

## இந்து இலக்கியங்களில் குறிப்புகள்

### குமாரிகாவின் போர்த்திறன்

ஆதி பராசக்தியான லலிதா தேவியால் இவ்வாறு தடுக்கப்பட்டாலும், சிறுமியான பாலாவின் ஆர்வத்தால் தாயார் அகமகிழ்ந்தார். அதனால், லலிதா தேவி, தனது கைகளில் இவரை நெருக்கமாகப் பிடித்தபின் இவருக்கு போர் செய்வதற்கு அனுமதி வழங்கினார். அவரின் கவசங்களில் ஒன்றை கழற்றி இவரிடம் கொடுத்தார். மேலும், அவருடைய ஆயுதங்களிலிருந்து, இவருக்கு தேவையான ஆயுதங்களைக் கொடுத்து, போருக்கு அனுப்பினாள். லலிதா தேவியின் சக்தியால் வரவழைக்கப்பட்ட ஒரு பல்லக்கில் குமாரிகா எனப்படும் பாலா போர்களத்தில் இறங்கினார். பண்டாசுர அரக்கனின் 30 மகன்களையும் இவர் போரில் கொன்றார்.
# பால திரிபுரசுந்தரி

## இந்து ஆன்மீகம் குறித்த சமீபத்திய புத்தகங்கள்

எழுத்தாளர் டேவிட் ஃப்ராவ்லி பால திரிபுரசுந்தரியை இவ்வாறு விவரிக்கிறார்:  
பால திரிபுரசுந்தரி பெரும்பாலும் பதினாறு வயதுடைய ஒரு பெண்ணாக குறிப்பிடப்படுகிறார். எனவே இவர் "பதினாறு" எனும் பொருளுடைய 'ஷோடாஷி' அல்லது "இளம்பெண்" என்பதைக் குறிக்கும் "பாலா" என்று அழைக்கப்படுகிறார். ஒரு பெண்ணின் வாழ்க்கையில், பதினாறு வயதிற்குரிய மகிழ்ச்சியான அம்சம் இந்த நூலில் குறிப்பிடப்படுகிறது. இளம் வயதிற்குரிய, விளையாடுவது, புதிய அனுபவங்களைத் தேடுவது, மற்றவர்களை அவரிடம் கவர்ந்திழுப்பது போன்றவை பாலாவின் இயல்பாக உள்ளது எனவும், இவருடைய அப்பாவித்தனம் அனைவரையும் இவரிடம் ஈர்க்கிறது எனவும் ஆசிரியர் கூறியுள்ளார். அது உண்மை மற்றும் நல்லதாக கருதப்படுகிறது. ஒரு இளம்பெண்ணாக, பால திரிபுர சுந்தரி, இளம் ஆர்வலரை சரியான பாதையில் வழிநடத்துகிறார் என்று ஆசிரியர் குறிப்பிடுகிறார்.
# பால திரிபுரசுந்தரி

## கர்நாடக இசையில் பால திரிபுரசுந்தரி

*மண்டேரி ராகத்தில்* கல்யாணி வரதராஜன் என்பவர் *பால திரிபுரசுந்தரி குறித்து பாடல்கள் எழுதியுள்ளார்.*
# வேட்டை நடனம்

**வேட்டை நடனம் அல்லது** **பேடர வேஷா** (**Bedara Vesha);** என்பது கர்நாடகாவின் ஹோலிப் பண்டிகைக் கொண்டாட்டங்களின் பொழுது சிர்சி நகரில் ஹோலி இரவுக்கு சில நாட்களுக்கு முன்பு தொடங்கி நிகழ்த்தப்படும் ஒரு நாட்டுப்புற நடனமாகும். இது 'வேட்டை நடனம்' என்றும் அழைக்கப்படுகிறது. சிர்சி மக்கள் இரண்டாண்டுகளுக்கு ஒரு முறை இந்த தனித்துவமான நாட்டுப்புற நடனத்துடன் ஹோலியை கொண்டாடுகிறார்கள். இது ஹோலி கொண்டாட்டத்தின் ஐந்து நாட்களிலும் மாநிலத்தின் பல்வேறு பகுதிகளிலிருந்தும் ஒரு பெரிய கூட்டத்தை ஈர்க்கிறது.
# வேட்டை நடனம்

## வரலாறு

பேடர வேஷா 300 ஆண்டுகால புராணக்கதைகளைக் கொண்ட ஒரு தனித்துவமான நாட்டுப்புற நடனம் ஆகும். புராணத்தின் படி, விஜயநகர மன்னர்களின் ஆட்சிக்குப் பின்னர், அப்பொழுது கல்யாணப்பட்டனம் என்றழைக்கப்பட்ட தற்போதைய சிர்சி மற்றும் பிற தென்னிந்திய பகுதிகள் சோண்டா வம்சத்தால் கைப்பற்றப்பட்டு ஆட்சி செய்யப்பட்டன.  
சோண்டா பிராந்தியத்தில், முஸ்லிம் படையெடுப்பாளர்கள் தாக்குவார்கள் என்ற பயம் எப்போதும் இருந்தது. அவர்களைப் பாதுகாப்பதற்காக, ஆட்சியாளர்கள் பேடா சமூகத்தைச் சேர்ந்த இளைஞனும் விஜயநகர் பேரரசில் போர்வீரராக இருந்தவனுமான 'மல்லேசி' என்பவனை நியமித்தனர்.  
ஆரம்பத்தில், மல்லேஷி தனது கடமைகளை சிறப்பாகச் செய்தார், ஆனால் பின்னர், அவர் ஒரு பிரச்சனையாளனாகவும், ஒரு பெண்களிடத்தில் பெருவிருப்பமுள்ளவனாகவும் ஆனான். மல்லேசி உள்ளூர் தலைவர் தாசப்பா செட்டியின் மகள் ருத்ராம்பிகாவை திருமணம் செய்து கொள்ள விரும்பினான். அவள் தைரியமாகவும் அச்சமற்றவளாகவும் இருந்தாள்; சமூகத்தின் நலனுக்காக, தன் சமூகப் பெண்களை மல்லேசியிடமிருந்து காக்க அவர் மல்லேசியை மணந்தார்.  
ஒரு ஹோலி இரவு, மல்லேசி நடனமாடிக் கொண்டிருந்தபோது, ருத்ராம்பிகா மல்லேசியின் கண்களில் திராவகத்தை வீசினார், அது அவனைக் குருடனாக்கியது. பின்னர் மல்லேசி ருத்ராம்பிகாவைக் கொல்ல துரத்த்திச் சென்றார், ஆனால் 12 கிராமவாசிகளால் பிடிக்கப்பட்டு உயிருடன் எரிக்கப்பட்டார். அதன்பிறகு, கிராமவாசிகள் 'சதி' எனப்படும் ஒரு சடங்கினை பின்பற்றுபவர்களாதலால் ருத்ராம்பிகையாகிய அவனது மனைவியும் தனது கணவரின் இறுதி சடங்கில் தீ வைத்துக்கொண்டார். .  
தன் சமூகப் பெண்களைக் காக்க ருத்ராம்பிகை செய்த தியாகத்தின் அடையாளமாகவே அதனைப் பாராட்டும்படியாக பேடர வேஷா என்ற இந்த விழா கொண்டாடப்பட்டு இந்நாள் வரை தொடர்ந்து நிகழ்த்தப்பட்டு வருகிறது
# வேட்டை நடனம்

## நிகழ்த்தும் முறை

வேட்டை நடனம் உண்மையாக நிகழ்த்தப்படுவதற்குச் சில மாதங்களுக்கு முன்பு பயிற்சி செய்யப்படுகிறது. பேடர வேச நடனத்தின் முழுக் கருப்பொருளும் ஒரு தீவிரமான பழங்குடியினராக மையப்படுத்தப்பட்ட ஒரு நபரின் உச்ச உருவமாகும். மைய நபர் ஆடம்பரமான வண்ணம் மற்றும் அலங்கரிக்கப்பட்ட ஆடைகளை அணிந்திருப்பார். சிவப்பு நிறத்தில் நடித்த ஆடம்பரமான பழங்குடியின உடையை அந்த மைய நபர் அணிந்திருப்பார். அவரது முகம் ஒரு திகிலூட்டும் தோற்றத்தை அளிக்க வர்ணம் பூசப்பட்டு, ஒரு மாயையை கொடுக்க அவரது மூக்கில் ஒரு பருத்திப் பந்து வைக்கப்படுகிறது.பருத்தி பந்தை மூக்கில் அணிவதன் காராணமாக் ஒரு பயங்கரமான ஊயிரினம் போன்ற தோற்றமளிப்பார். மேலும் ஏறக்குறைய 500 மயில் இறகுகளிலிருந்து செய்யபட்ட ஒரு பெரிய பீலியை அவர் முதுகில் அணிவார்., இது ஒரு வசீகரிக்கும் கலாச்சார அம்சமாகும். மயிலிறகுகள் அவரது அசைவுகளுக்கு ஏற்ப, அவரது உடல் தோற்றத்தை மிகவும் கவர்ச்சிகரமானதாக ஆக்குகின்றன. அவரது வலக்கையில் சிவப்பு நிறம் பூசப்பட்ட ஒரு வாளும் இடக்கையில் ஒரு கவசமும் இருக்கும். சிவப்பு நிறம் வேட்டை முடிந்து திரும்பி வந்ததைக் குறிக்கும். கலைஞர்களுக்கு மயில் இறகுகள், மீசை, பருத்தி மற்றும் சிவப்பு துணி, பழங்கள், கவசம் மற்றும் வாள் ஆகியவை கொண்டு பல நாட்களாக ஊரைச் சுற்றிப் பயிற்சி எடுக்கின்றனர்.  
பழங்குடி நடனம் ஆடும் நபருக்கு சுமார் 15 ஆண்கள் ஆதரவு தருகிறார்கள். ஹோலிக்கு கிட்டத்தட்ட இரண்டு வாரங்களுக்கு முன்பு அவர்கள் பயிற்சி செய்யத் தொடங்குகிறார்கள். அவர்களில் ஆறு பேர் தம்தே எனப்படும் இசைக்கருவி வாசிக்கும் இசைக்கலைஞர்கள். மற்ற ஆறு பேர் ஹிலால் எனப்படும் ஜோதியை ஏந்திய ஊர்வலத்தை உருவாக்குகிறார்கள், பேடர வேசம் நிகழ்த்த அந்த நடிகருக்கு அதிக இடம் தேவைப்படுவதால் கூட்டம் தூரத்தே தள்ளியே நிற்கிறது. இரவு 9 மணிக்குத் தொடங்கி காலை 9 மணி வரை ஐந்து நாட்களும் நிகழ்த்தப்படும் இந்நிகழ்வுக்காக நகரம் முழுவதும் உற்சகமாக தாயாராகிவிடும்
# வேட்டை நடனம்

## நிகழ்விடங்கள்

பேடர வேசம் கார்நாடகாவின் நகரமான சிர்சி நகரில் நடத்தப்படுகிறது. பேடர வேசம் எனப்படும் வேட்டை நடனத்தின் போது ' டோலு குனிதா ' என்ற மற்றொரு நாட்டுப்புற நடனமும் நிகழ்த்தப்படுகிறது.
# வேட்டை நடனம்

## நவீன வடிவம்

கிட்டத்தட்ட 50 தனி கலைஞர்கள் 'விசில் ஊதுகுழல் மற்றும் தாளக் கருவிக் குழுவுடன் வேட்டைக்காரர் நடனத்தை நிகழ்த்துகிறார்கள்.பெடர வேசம்ம் பாரம்பரியத்துடன் இணைக்கப்பட்ட மரபுகளில் ஒன்றாகும், ஒரு பழங்குடி வேட்டைக்காரர் வேட்டையாட புறப்படுகிறார். ஆனால் ஏமாற்றத்துடன்,வெறுங்கையுடன் அவர் வீட்டிற்குத் திரும்பியபோது, ஒரு வயதான பெண்மணி அவருக்கு முன் தோன்றி, வேட்டையாடி அவரின் இயலாமையைக் கேலி செய்தார்.தந்திரங்களைத் தாங்காமல், வேட்டைக்காரன் வயதான பெண்ணைத் துரத்திச் சென்று தொண்டையை அறுக்கிறான், மேலும் அவனது வெல்லமுடியாத தன்மையையும் வீரத்தையும் கூறி காட்டைச் சுற்றி நடனமாடினான். பழங்குடியினரின் கோபமடைந்த ஆற்றலின் பிரதிநிதித்துவமாக, பேடர வேசப் பாரம்பரியம் இப்போது ஏற்றுக்கொள்ளப்பட்டுள்ளது. இன்றும் கூட, ஒரு வயதான பெண்மணியாக உடையணிந்த ஒரு சிறுவன் முதலில் கேலி செய்வதை போல வேட்டையாடுகிறான், அவனைத் துரத்த தூண்டுகிறான். ஓரிரு நிமிடங்களுக்குப் பிறகு, அவரது செயல்களால் கலைஞர் கோபப்படுகிறார். அவரது ஆவேசமான, வசீகரிக்கும் நடிப்பாலும் மக்கள் ஈர்க்கப்படுகின்றனர். இந்த பாரம்பரியத்திற்கு மத முக்கியத்துவம் இல்லை; இருப்பினும், கலைஞர்கள் ஒரு சில சடங்குகளை செய்கிறார்கள். இந்த நிகழ்த்துக்கலை உத்தர கன்னடத்தில் மிகவும் புகழ்பெற்ற ஒன்றாகும்.
# சுவரன் லதா (பாடகர்)

**சுவரன் லதா** (Swaranlata ) (பிறந்தது:1938 நவம்பர் 19) இவர் இந்திய பஞ்சாபின் இலைலா மாவட்டத்திலுள்ள ஜார்கன் வாலா என்ற இடத்தில் பிறந்த முன்னாள் பஞ்சாபி பாடகர் ஆவார். இவர் நாட்டுப்புறம் மற்றும் இணைப் பாடலகளை பாடினார். *லாய் டி மேய் காலியன் பாகன் டி மெஹந்தி*, *முன் விச் பாபி தே*, *நந்த் புர்கியன் பேவ்* போன்ற பாடல்களுக்காக இவர் அறியப்படுகிறார். கர்னைல் கில், முகமது சாதிக், திதார் சந்து, குர்ச்சரன் பொஹ்லி, ரமேஷ் ரங்கீலா, ஜகத் சிங் ஜாகா, தலீப் சிங் தீப் மற்றும் மகேந்திர கபூர் உள்ளிட்ட அவரது காலத்தின் ஒவ்வொரு பஞ்சாபி பாடகருடனும் இவர் பாடியுள்ளார். இவரது பெரும்பாலான பதிவுகள் கரம்ஜித் துரியுடன் காணப்படுகின்றன. இவருடன் அவர் நீண்ட காலம் நேரடி நிகழ்ச்சிகளில் இணைந்து நிகழ்த்தியுள்ளார்.  
பஞ்சாபின் அரசியல் சூழ்நிலைகள் காரணமாக, இவர் 1988 இல் நேரடி நிகழ்ச்சிகளை செய்வதை நிறுத்திக் கொண்டார். இவரது கடைசி நிகழ்ச்சி தில்வான் என்ற இடத்தில் இருந்தது.
# பாப்லா & காஞ்சன்

**பாப்லா & காஞ்சன்** (Babla & Kanchan) என்ற இருவரும் ஒரு இந்திய கணவன்-மனைவி இசைக் குழுவாக இருந்தனர். இவர்கள் சட்னி இசை மற்றும் தேசி நாட்டுப்புற இசை வகைகளில் பணியாற்றியதற்காக மிகவும் பிரபலமானவர்கள். காஞ்சன் 2004 இல் இறக்கும் வரை இவர்கள் நாற்பது ஆண்டுகள் ஒன்றாக இசை நிகழ்ச்சிகளை நிகழ்த்தினர். பாப்லா ஷா பிரபல இசை இயக்குநர் இரட்டையர் கல்யான்ஜி ஆனந்த்ஜியின் தம்பியாவார்.  
ஷா ஒரு முரசு இசைப்பவரும், தாளவாத்தியக் கலைஞரும், நேரடி நிகழ்த்துக் கலைஞரும், இசையமைப்பாளரும் மற்றும் பதிவு தயாரிப்பாளரும் ஆவார். இவர் 1962 இல் தனது இசைக்குழுவைத் தொடங்கினார். ஷா 1980 களில் *குமாரி காஞ்சன் டிங்கெராவ் மெயிலுடன்* சுற்றுப்பயணம் மேற்கொண்டார். குஜராத் மாநிலத்தில் இருந்து தண்டியா ராஸ் அல்லது கர்பா ராஸ் என்று அழைக்கப்படும் ஒரு வகையான நாட்டுப்புற நடனம் 1970களில் ஷாவால் இசை ரீதியாக மறுவரையறை செய்யப்பட்டது.
# பாப்லா & காஞ்சன்

## நிகழ்ச்சிகள்

இரபூ சக்கர், தர்மத்மா மற்றும் குர்பானி போன்ற படங்களில் பின்னணி பாடகராக பாடிய பிறகு, காஞ்சன் தனது கணவருடன் சேர்ந்தார். இவர்கள் ஒன்றாக இணைந்து உலகம் முழுவதும் சுற்றுப்பயணம் மேற்கொண்டனர். காஞ்சன், கணவர் பாப்லாவுடன் சேர்ந்து, 1970 களில் இந்திய இசை வட்டாரங்களில் பிரபலமானார்.  
இவர்களின் சர்வதேச ஈடுபாடுகள் இந்தித் (பாலிவுட்) திரைப்பட இசையிலிருந்து இவர்களை விலகி இருக்க வைத்தன. இவர்களில் நிகழ்ச்சி பெரும்பாலும் கரீபியன் நாடுகளில் பிரபலமாக இருந்தன. அங்கு அவர்கள் " ஹாட் ஹாட் ஹாட் " போன்ற சோகா வெற்றிகளைப் பெற்றனர், மேலும் இவர்கள் சட்னி இசை முன்னோடி பாடகர் சுந்தர் போபோவின் பழைய வெற்றிகளைப் புதுப்பித்தனர். இவர்களின் விரிவான சுற்றுப்பயண ஆதரவு காரணமாக, *குச் கட்பாத் ஹை* உள்ளிட்ட இவர்களின் எல்பி இசைத்தொகுப்புகள் வெளிநாடுகளுக்குச் சென்று ஓர் இந்தியக் குழு இசைத்த இசைத்தொகுப்புகளில் நன்றாக விற்பனையானது.  
*கைசே பானி* போன்ற *காஞ்சனின்* தனி இசைத்தொகுப்புகள் போஜ்புரி பார்வையாளர்களிடையே பிரபலமாக இருந்தன. இவரது புகழ் ஜான்சன் & ஜான்சன் உள்ளிட்ட பல்வேறு நுகர்வோர் பொருட்களை மேம்படுத்துவதற்கான விளம்பரங்களுக்கு வழிவகுத்தது. திரைப்பட இசையமைப்பாளர் ராஜேஷ் சுப்பிரமணியனின் கருத்துப்படி, "கைகே பான் பனாரசுவாலா" என்ற பாடல் பாப்லா இசையமைத்தது எனத் தெரிகிறது.
# பாப்லா & காஞ்சன்

## பாடல்கள்

காஞ்சன் பாடிய பல பாடல்கள் மேற்கிந்திய உள்ளூர்வாசிகளின் பழைய பாடல்களின் மறு ஆக்கமாகும். அல்லது அல்லது டிரினிடாட்டின் சுந்தர் போபோவின் சோகா பாரம்பரிய பாடலாகும்.
# பாப்லா & காஞ்சன்

## விருதுகள்

பாலியல் நாட்டுப்புற நடனங்களுக்கான நடன இசை சட்னி இசை என்று அழைக்கப்பட்டது. 2011 ஆம் ஆண்டில் ஷாவுக்கு இந்தித் திரைப்பட இசைக்கு சிறந்த பங்களிப்புக்காக ரேடியோ மிர்ச்சி இசை விருது வழங்கப்பட்டது.
# பாப்லா & காஞ்சன்

## குடும்பம்

இந்த தம்பதியருக்கு நிஷா என்ற ஒரு மகளும் மற்றும் வைபவ் என்ற ஒரு மகனும் உள்ளனர். நிஷா பிறந்ததிலிருந்தே தனது தாயுடன் சுற்றுப்பயணம் செய்து வருகிறார். " ச ரி க ம ப சாம்பியன்ஸ் "என்ற தொலைக்காட்சி நிகழ்ச்சியில் வைபவ் ஒரு முரசு இசைப்பவராக இருந்தார்.
# பாப்லா & காஞ்சன்

## இறப்பு

இந்தியாவின் மும்பையில் உள்ள பம்பாய் மருத்துவமனையில் சிறுநீரக செயலிழப்பு காரணமாக பாப்லா சூலை 26 அன்று அன்று தனது 54 வயதில் இறந்தார்.
# பெல்லி லலிதா

**பெல்லி லலிதா** (Belli Lalitha) (பிறந்தது: 1974 ஏப்ரல் 26 - இறந்தது: 1999 மே 26) இவர் ஓர் இந்திய நாட்டுப்புற பாடகராக இருந்தர். பெல்லி லலிதா ஒரு பிரபலமான பாடகியாக, இவர் மக்களால் பெரிதும் விரும்பப்பட்டார். இவர் எதிர்ப்பின் குரலாகவும், டோல் டெபாவின் தலைவராகவும், தெலுங்கானா கலா சமிதியின் நிறுவனராகவும் இருந்தார். இவர் 26 மே 1999 அன்று நல்கொண்டா மாவட்டத்தில் உள்ள போங்கிர் என்ற ஊரில் இறந்தார். பெல்லி லலிதாமுதன்மையாக முதலாளித்துவ சுரண்டலுக்கு எதிரான தொழிலாள வர்க்கப் போராட்டமாக இருந்த தெலுங்கானா போராட்டத்தின் கடைசி கட்டத்தின் குரலாகவும் பிரதிநிதியாகவும் இருந்தார். இவர் ‘லலிதாக்கா’ என்றும் அழைக்கப்பட்டார். மேலும் பாலியல் கடத்தல், குடிப்பழக்கம், குட்கா நுகர்வு மற்றும் சாதி எதிர்ப்பு போராட்டங்களுக்கு எதிராக பல்வேறு இயக்கங்களை ஏற்பாடு செய்திருந்தார்.
மேலும், இவர் 2004 ஆம் ஆண்டு முதல் இந்திய பொதுவுடமைக் கட்சியின் (மார்க்சிச மற்றும் லெனினிஸ்ட்), மக்கள் போர் அணியின் அனுதாபியாகவும் நம்பப்பட்டார்.
# பெல்லி லலிதா

## வாழ்க்கை

இவர் தெலுங்கு மொழி பேசும் குருமா இந்து குடும்பத்தில் தெலுங்கானா மாநிலத்தில் நல்கொண்டா மாவட்டம், ஆத்மகூர் மண்டலத்தின், நாஞ்சர்பேட்டை என்ற இடத்தில் பிறந்தார். இவருக்கு மொத்தம் ஐந்து உடன்பிறப்புகள் இருந்தனர். குடும்பத்தின் ஐந்து மகள்களில் நான்காவதாக இவர் பிறந்தார். தீவிர வறுமை காரணமாக இவரது குடும்பத்தினர் இவரது தாயின் சொந்த இடமான போங்கிரியில் குடியேற வேண்டியிருந்தது. வறுமை காரணமாக சிறுவயதில் கல்வியைத் தொடர முடியவில்லை. மேலும் இவரது மிகவும் சிறுவயதிலேயே திருமணமும் செய்து கொண்டார். இவருக்கு இரண்டு குழந்தைகள் இருந்தனர். இவருக்கு சமூக ஆர்வலரும் மற்றும் ஒரு அரசு ஊழியருமான பெல்லி கிருட்டிணா என்ற ஒரு சகோதரர் இருந்தார். மேலும் இவருக்கு 5 சகோதரிகள் இருந்தனர். 1990களின் பிற்பகுதியில் குடிமை உரிமைகள் இயக்கத்தில் தீவிரமாகவும், தெலுங்கானா பிராந்தியத்திற்கான மாநிலத்துக்கான ஆர்வலராகவும் இருந்தார். இவரது தந்தை ஒரு ஓகு கதை (யாதவ் மற்றும் குருமா சமூகங்களில் தோன்றிய நாட்டுப்புற இசை)பாடகர் மற்றும் ஒரு தொழிலாளியாவார். இவர் தெலுங்கானா மாநிலத்திற்காக போராடி வந்தார். மேலும், கிராமப்புறங்களில் மிகவும் பிரபலமாக இருந்தார். இவர் இறப்பதற்கு முன்னர் போங்கிர் தொகுதியிலிருந்து 1999 தேர்தலில் சமாஜ்வாடி கட்சி சார்பில் போடியிட இவருக்கு ஒரு இடம் வழங்கப்பட்டது.
# பெல்லி லலிதா

## செயல்பாடு

பெல்லி லலிதா போங்கிரின் சூர்யா வான்ஷி பருத்தி ஆலையில் ஒரு தொழிலாளியாக பணிபுரிந்தார். அங்கு பணிபுரிந்த காலத்தில், இவர் தனது சக தோழர்களையும் தொழிலாளர்களையும் ஆலையில் ஒன்றிணைத்து போராடினார். இவர் இந்திய தொழிற்சங்கங்களின் மையத்தில் (சிஐடியு) சேர்ந்தார். மேலும் பல்வேறு தொழிலாளர் போராட்டங்களின் ஒரு பகுதியாக இருந்தார்.
# பெல்லி லலிதா

## இறப்பு

1999 ஆம் ஆண்டில், இவர் கடத்தப்பட்டு கொல்லப்பட்டார். இவரது கொலையில் அப்போதைய தெலுங்கு தேசக் கட்சியின் உள்துறை அமைச்சர் அலிமினெட்டி மாதவா ரெட்டி என்பவர் சம்பந்தப்பட்டார். ஆனால் பின்னர் உள்ளூர் நக்சலைட்டான கிங்பின் முகமது நயீமுதீன் என்பவர் மேல் மேலதிக ஆதாரங்கள் சுட்டிக்காட்டப்பட்டது. இவரது மூன்று சகோதரர்களும் இதே போல் கொல்லப்பட்டனர். மீதமுள்ள சகோதரர் கிருட்டிணா 2000 முதல் 2017 வரை மறைந்து வாழ்ந்து வந்தார்.
# இரண்டாம் உலகப்போரின் கடைசி குண்டு

**இரண்டாம் உலகப் போரின் கடைசி குண்டு** (*Irandam Ulagaporin Kadaisi Gund*u) என்பது 2019 இல் வெளிவந்த இந்தியத் தமிழ்த் திரைப்படமாகும். இத்திரைப்படத்தை புதுமுக இயக்குநர் அதியன் ஆதிரை எழுதி இயக்கியிருந்தார். இத்திரைப்படத்தினை பா. ரஞ்சித் தனது நீலம் தயாரிப்பு நிறுவனம் மூலமாக தயாரித்திருந்தார்.  
இக்கதை ஒரு உண்மை நிகழ்வை அடிப்படையாகக் கொண்டு புனைவின் வழியே எழுதப்பட்டதாகும். கிசோர் குமார் இத்திரைப்படத்திற்கு ஒளிப்பதிவு செய்துள்ளார். "கேஸ்ட்லெஸ் கலெக்டிவ்" என்ற இசைக்குழுவில் ஒருவரான டென்மா இப்படத்திற்கு இசையமைத்துள்ளார்.
6 டிசம்பர் 2019 இல் இத்திரைப்படம் வெளிவந்தது. விமர்சகர்களின் பரவலான பாராட்டினைப் பெற்றது.
# இரண்டாம் உலகப்போரின் கடைசி குண்டு

## நடிகர்கள்

- அட்டகத்தி தினேஷ் - செல்வம்
- ஆனந்தி (நடிகை) - சித்ரா
- முனீஷ்காந்த் ராமதாஸ் - சுப்பையா சுவாமி
- ரித்விகா - டைன்யா
- ஜான் விஜய் - ஆயுதங்கள் விற்பனையாளர்
- ஜி. மாரிமுத்து - பாட்சா பாய்
- சார்லஸ் வினோத் - சித்ராவின் மைத்துனன்
- லிஜீஷ் - சப் இன்ஸ்பெக்டர் சங்கர்
- ரமேஷ் திலக் - வேலு
- ஹரி கிருஷ்ணன் - ஹரி
- சரண்யா ரவி
- மூணார் ரமேஷ் - வீரமுத்து, செல்வத்தின் தந்தை
- ஜெய பெருமாள்
- ரமா - செல்வம் அம்மா
- கருப்பு நம்பியார் -
- சூப்பர் குட் - பாய்
- சுபத்ரா - செல்வத்தின் நண்பன்
- எஸ். ஆர். திவ்ய பிரத்தீபா - சித்ராவின் தங்கை
- போஸ்டர் நந்தக்குமார்
- சூரியகாந்த்
# இரண்டாம் உலகப்போரின் கடைசி குண்டு

## தயாரிப்பு

இயக்குநர் பா. ரஞ்சித் அவர்களின் அட்டக்கத்தி திரைப்படத்தில் அட்டகத்தி தினேஷ் நடித்திருந்தார், அது போல ஆனந்தி பரியேறும் பெருமாள் திரைப்படத்தில் நடித்திருந்தார். இவர்கள் நீலம் தயாரிப்பு நிறுவனத்தின் மூலமாக மீண்டும் இத்திரைப்படத்தில் இணைந்தனர்.
# இந்தியத் துடுப்பாட்ட அணியின் நியூசிலாந்துச் சுற்றுப்பயணம், 2019–20

இந்தியத் துடுப்பாட்ட அணி, நியூசிலாந்தில் சுற்றுப்பயணம் செய்து 2020 சனவரி முதல் மார்ச் வரை இரண்டு தேர்வுப் போட்டிகள், மூன்று ஒருநாள் போட்டிகள் மற்றும் மூன்று இ20ப போட்டிகள் ஆகியவற்றில் நியூசிலாந்து அணியை எதிர்த்து விளையாடுகிறது. தேர்வுத் தொடர் 2019–21 ஐசிசி உலகத் தேர்வுத் துடுப்பாட்ட வாகைத் தொடரின் பகுதியாக இடம்பெறுகிறது.  
இ20ப போட்டித் தொடரை இந்திய அணி 5–0 என்ற கணக்கில் வென்றது. இதன்மூலம் இந்திய அணி இ20ப வரலாற்றில் 5 போட்டிகள் கொண்ட தொடரை முழுமையாக வென்ற முதல் அணியானது.  
ஒருநாள் போட்டித் தொடரை நியூசிலாந்து அணி 3–0 என்ற கணக்கில் வென்றது. இதன்மூலம் முதன்முறையாக நியூசிலாந்து அணி இந்தியாவிற்கு எதிரான ஒருநாள் தொடரை முழுமையாக வென்றது. மேலும் இந்திய அணி 1987க்குப் பிறகு முதன்முறையாக ஒருநாள் தொடர் ஒன்றில் முழுமையான தோல்வியை சந்தித்தது.  
தேர்வுப் போட்டித் தொடரை நியூசிலாந்து அணி 2-0 என்ற கணக்கில் வென்றது. 8 வருடங்களுக்குப் பிறகு முதன்முறையாக இந்திய அணி தேர்வுத் தொடர் ஒன்றில் முழுமையான தோல்வியை சந்தித்தது.
# இந்தியத் துடுப்பாட்ட அணியின் நியூசிலாந்துச் சுற்றுப்பயணம், 2019–20

## அணிகள்

| தேர்வு | ஒநாப | இ20ப |  |  |  |  |
| --- | --- | --- | --- | --- | --- | --- |
| * கேன் வில்லியம்சன் ( த. )
* டாம் ப்ளண்டெல்
* டிரென்ட் போல்ட்
* கொலின் டி கிரான்ஹோம்
* லொக்கி பெர்கசன்
* மாட் என்றி
* கைல் ஜேமிசன்
* டாம் லேதம்
* தரில் மிட்செல்
* ஹென்றி நிக்கோல்ஸ்
* அஜஸ் பட்டேல்
* டிம் சௌத்தி
* ராஸ் டைலர்
* நீல் வாக்னர்
* பி. ஜே. வட்லிங் (இ.க.) | * விராட் கோலி (த)
* அஜின்க்யா ரகானே
* மாயங் அகர்வால்
* ரவிச்சந்திரன் அசுவின்
* ஜஸ்பிரித் பும்ரா
* சுப்மன் கில்
* ரவீந்திர ஜடேஜா
* ரிஷப் பந்த் (இ.க.)
* செதேஷ்வர் புஜாரா
* ரித்திமான் சாஃகா (இ.க.)
*நவ்தீப் சைனி
*பிரித்வி ஷா
* முகம்மது சமி
* இஷாந்த் ஷர்மா
* ரோகித் சர்மா
* ஹனுமா விஹாரி
* உமேஸ் யாதவ் | * கேன் வில்லியம்சன் ( த. )
* ஹமீஷ் பென்னட்
* டாம் பிளன்டெல்
* மார்க் சாப்மன்
* கொலின் டி கிரான்ஹோம்
* மார்ட்டின் கப்டில்
* கைல் ஜேமிசன்
* ஸ்காட் குக்கெலெயின்
* டாம் லேதம்
* ஜேம்ஸ் நீஷம்
* ஹென்றி நிக்கோல்ஸ்
* மிட்செல் சான்ட்னர்
* இஷ் சோதி
* டிம் சௌத்தி
* ராஸ் டைலர்
* பிளேர் டிக்னர் | * விராட் கோலி (த)
* 
ரோகித் சர்மா (து.த.)

* மாயங் அகர்வால்
* ஜஸ்பிரித் பும்ரா
* யுவேந்திர சகல்
* ஷிவம் துபே
* சிரேயாஸ் ஐயர்
* ரவீந்திர ஜடேஜா
* கேதர் ஜாதவ்
* மனீஷ் பாண்டே
* ரிஷப் பந்த் (இ.க.)
* பிரித்வி ஷா
* கே. எல். ராகுல்
* நவ்தீப் சைனி
* முகம்மது சமி
* ஷர்துல் தாகூர்
* குல்தீப் யாதவ் | * கேன் வில்லியம்சன் ( த. )
* ஹமீஷ் பென்னட்
* டாம் புரூஸ்
* கொலின் டி கிரான்ஹோம்
* மார்ட்டின் கப்டில்
* ஸ்காட் குக்கெலெயின்
* டாரில் மிட்செல்
* காலின் மன்ரோ
* மிட்செல் சான்ட்னர்
* டிம் செய்ஃபெர்ட் (இ.க.)
* இஷ் சோதி
* டிம் சௌத்தி
* ராஸ் டைலர்
* பிளேர் டிக்னர் | * விராட் கோலி (த)
* ரோகித் சர்மா (து.த.)
* ஜஸ்பிரித் பும்ரா
* யுவேந்திர சகல்
* 
ஷிகர் தவான்

* ஷிவம் துபே
* சிரேயாஸ் ஐயர்
* ரவீந்திர ஜடேஜா
* மனீஷ் பாண்டே
* ரிஷப் பந்த் (இ.க.)
* கே. எல். ராகுல்
* நவ்தீப் சைனி
* சஞ்சு சாம்சன்
* முகம்மது சமி
* வாசிங்டன் சுந்தர்
* ஷர்துல் தாகூர்
* குல்தீப் யாதவ் | } |